*PROJEKTS*

 LATVIJAS REPUBLIKAS MINISTRU KABINETS

2012.gada\_\_\_\_\_\_\_\_\_\_\_ Rīkojums Nr.\_\_\_

Rīgā (prot. Nr.\_\_, §)

**Par valsts aģentūras „Nacionālais botāniskais dārzs” reorganizāciju par atvasinātu publisku personu „Nacionālais botāniskais dārzs”**

1. Saskaņā ar Zinātniskās darbības likuma 21.2panta piekto daļu, Publisko aģentūru likuma pārejas noteikumu 2.punktu un Valsts pārvaldes iekārtas likuma 15.panta trešās daļas 1.punktu ar 2013.gada 1.janvāri reorganizēt vides aizsardzības un reģionālās attīstības ministra pārraudzībā esošo valsts aģentūru „Nacionālais botāniskais dārzs” par valsts zinātnisko institūtu – atvasinātu publisko personu „Nacionālais botāniskais dārzs”.
2. Ar reorganizāciju saistītie izdevumi tiks segti no valsts aģentūras „Nacionālais botāniskais dārzs” piešķirtajiem valsts budžeta līdzekļiem atbilstoši likumam „Par valsts budžetu 2012.gadam”.
3. Valsts aģentūras „Nacionālais botāniskais dārzs” funkciju, tiesību, saistību, prasību, bilancē esošās mantas, lietvedības un arhīva pārņēmēja ir atvasināta publiskā persona „Nacionālais botāniskais dārzs”.
4. Atvasinātās publiskās personas „Nacionālais botāniskais dārzs” galvenās funkcijas ir šādas:
	1. veikt zinātnisko darbību dendroloģijā, botānikā, augu fizioloģijā, augu biotehnoloģijā, apstādījumu ekoloģijā, augu selekcijā un introdukcijā;
	2. veidot un uzturēt dzīvo augu kolekcijas, veidot augu ekspozīcijas kā zinātniskās izpētes, saglabāšanas, sabiedrības izglītošanas, tūrisma un rekreācijas objektus;
	3. atbilstoši kompetencei veidot un uzturēt Latvijas kultūraugu un savvaļas augu gēnu banku, izstrādāt teorētisko un metodoloģisko pamatu reto un apdraudēto, kā arī saimnieciski izmantojamo savvaļas augu sugu un vietējās izcelsmes kultūraugu saglabāšanai un pavairošanai;
	4. piedalīties starptautiskās sēklapmaiņas sistēmas darbības nodrošināšanā starp pasaules botāniskajiem dārziem;
	5. veikt augu ģenētisko resursu saglabāšanu ex situ un piedalīties attiecīgās sadarbības programmās.
5. Vides aizsardzības un reģionālās attīstības ministram izveidot valsts aģentūras reorganizācijas komisiju. Reorganizācijas komisijai līdz 2013.gada 1.janvārim nodrošināt aģentūras materiālo un finanšu līdzekļu inventarizāciju, mantas vērtības un saistību apjoma noteikšanu, kā arī nodrošināt tās slēguma bilances sastādīšanu, norādot mantas vērtību un saistību un prasību apjomu, pamatojoties uz inventarizācijas un grāmatvedības uzskaites datiem.
6. Vides aizsardzības un reģionālās attīstības ministrijai sagatavot un vides aizsardzības un reģionālās attīstības ministram līdz 2012.gada 1.decembrim iesniegt noteiktā kārtībā Ministru kabinetā:
	1. Ministru kabineta noteikumu projektu „Par Ministru kabineta 2006.gada 7.februāra noteikumu Nr.116 „Valsts aģentūras „Nacionālais botāniskais dārzs” nolikums” atzīšanu par spēku zaudējušiem”;
	2. Ministru kabineta noteikumu projektu „Par Ministru kabineta 2008.gada 16.decembra noteikumu Nr.1034 „Noteikumi par valsts aģentūras “Nacionālais botāniskais dārzs” sniegto publisko maksas pakalpojumu cenrādi” atzīšanu par spēku zaudējušiem”.

 Ministru prezidents V.Dombrovskis

 Vides aizsardzības un reģionālās attīstības

 ministrs E.Sprūdžs

Vīza: Vides aizsardzības un reģionālās attīstības

 ministrijas valsts sekretārs A.Antonovs

18.10.2012. 08:48

382

A.Putniņa

67026543, aiga.putnina@varam.gov.lv

I. Gedroviča-Juraga

67026419, inga.gedrovica@varam.gov.lv